text: eleccions 27-S: La CUP aspira a "ser decisiva" per governar després del 27-S | Catalunya | EL PAÍS Catalunya
  La CUP centrarà la seva campanya a l'àrea metropolitana de Barcelona
  Barcelona 11 SET 2015 - 00:42	CEST
  Inici de campanya de la CUP, amb el seu candidat Antonio Baños. consuelo bautista
  A l'inici de la cursa electoral pel 27-S, el candidat de la CUP Crida Constituent, Antonio Baños, ha assegurat que després de la constitució d'un Estat català no triaran com pagar el deute perquè... "No el pagarem!", ha dit. "Volem una república intransigent amb els feixistes i els racistes", ha afegit, i ha contestat a Pablo Iglesias: "Som un poble que no necessita salvadors ni de Pedralbes ni de Vallecas".
  Junts pel Sí y la CUP xoquen pel full de ruta independentista
  La Diada obre la campanya electoral més important per Cataluña
  L'independentisme guanyaria en escons però no en vots el 27-S
  La CUP ha omplert el casal Pere IV de Sabadell en un míting en el qual el cap de llista ha estat acompanyat pel diputat David Fernàndez i la número quatre per Barcelona, Gabriela Serra. La CUP es revela com a decisiva per aconseguir una majoria independentista el 27-S. Segons les dades del CIS obtindrien vuit escons —fins ara en tenien tres—, just els que necessitaria l'altra llista sobiranista, Junts pel Sí, per aconseguir una majoria absoluta (68 escons).
  Baños ha afirmat que aquesta Diada els catalans ompliran els carrers "per poder omplir el Parlament de la voluntat democràtica del nostre poble". "Serà el primer Parlament de la república catalana", ha dit. El candidat ha explicat que la CUP farà "la campanya al carrer, en lluita i units". "A partir de demà —amb la Diada— comença l'inici de les nostres vides", ha resolt abans de posar-se a enganxar cartells al casal independentista La Cruïlla de Barcelona.
  La CUP centrarà la seva campanya a l'àrea metropolitana de Barcelona, on considera que "hi ha la batalla" per aconseguir vots. Per a l'esquerra anticapitalista l'èxit del 27-S significaria "ser decisius per governar" i que la candidatura liderada per Raül Romeva no aconseguís una majoria absoluta per si sola.
  Baños nega que investeixin Artur Mas com a president després de les eleccions, no obstant això, al seu programa electoral ja plantegen el tipus de govern que volen per Catalunya i una sèrie de punts "irrenunciables a l'hora de negociar qualsevol pacte de governabilitat" entre ells hi figura una Declaració Unilateral d'Independència. Encara que fins que no es conegui la configuració del nou Parlament, la CUP declina fer càbales sobre futurs pactes.
  Per a aquesta campanya la candidatura independentista disposa de 400.000 euros de pressupost. El seu lema és molt directe: "Governem-nos", i en els seus cartells figurarà una referència al caràcter plebiscitari d'aquestes eleccions: "27-S per la ruptura".